horkosť v ústach
Pred týždňom som mala 3dni teplotu 38.8 a bolelo ma celé telo dávala som si teraflu a teraz cítim horkosť pri jedle aj v slinach. Poradíte mi z čoho to môže byť. Ďakujem
Dobrý deň,
ďakujeme za Vašu otázku.
Medzi vedľajšími účinkami lieku Theraflu nebola doposiaľ pozorovaná zmena vnímania chuti. Horkosť v ústach môžu vyvolávať okrem prebiehajúceho vírusového alebo bakteriálneho ochorenia a užívaných liekov mnohé ochorenia tráviacej sústavy, predovšetkým žalúdka či pečene. Taktiež sa môže jednať o problémy priamo v ústnej dutine. Pre zistenie konkrétnej príčiny je potrebné podstúpiť lekárske vyšetrenie. Po zistení pôvodu problému, nastaví lekár adekvátnu liečbu.
Prajem skorú úľavu od ťažkostí.
S pozdravom
Mgr. Emma Halás Haluščíková